Source: https://e-justice.europa.eu/content_ordinary_courts-18-at-lt.do?clang=mt&mtContentRequested=1
Timestamp: 2020-01-27 15:11:15+00:00
Document Index: 736963

Matched Legal Cases: ['qorti ', 'Qorti ', 'qorti ', 'Qorti ', 'Qorti ', 'Qorti ', 'qorti ', 'Qorti ', 'Qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ']

It-Taqsima li ġejja tipprovdi informazzjoni dwar il-qrati ordinarji fi kwistjonijiet ċivili u kriminali fl-Awstrija
Il-qrati ordinarji huma organizzati fuq erba’ livelli. Bħalissa (Jannar 2017), il-qrati li ġejjin huma responsabbli mill-għoti ta’ deċiżjonijiet fir-rigward tal-kawżi legali:
116-il qorti distrettwali
20 qrati reġjonali (Landesgerichte)
Mill-bidu tal-2013, in-numru ta’ qrati distrettwali tnaqqas gradwalment għal 116 (mill-1.7.2014) billi jġib flimkien il-qrati distrettwali fl-Awstrija ta’ Fuq, l-Awstrija ta’ Isfel u l-Istirja. Għat-tieni nofs tal-2017 u għall-2018 u l-2019, diġà ġew imposti aktar bidliet fl-istruttura tal-qrati distrettwali, li se jnaqqas in-numru ta’ qrati distrettwali minn tlieta.
Fi proċedimenti kriminali l-interess pubbliku huwa rrappreżentat mill-uffiċċji tal-prosekutur:
16 uffiċċji tal-prosekutur pubbliku (Staatsanwaltschaften),
L-Uffiċċju tal-Prosekutur Pubbliku Ċentrali (Zentrale Staatsanwaltschaft) għall-prosekuzzjoni ta’ reati ekonomiċi u korruzzjoni,
4 uffiċċji tal-prosekuturi pubbliċi għolja (Oberstaatsanwaltschaften),
L-Uffiċċju tal-Prokuratur Ġenerali (Generalprokuratur).
Hemm 27 ħabs inkarigat mill-infurzar tas-sentenzi tal-qorti.
A. L-Organizzazzjoni tal-Qrati: Il-qrati ċivili u kriminali
Qrati Distrettwali (l-ewwel livell)
Il-qrati distrettwali huma l-qrati tal-prim’ istanza. Responsabbli għal:
Kwistjonijiet ċivili b’valur li ma jaqbiżx EUR 15,000 ( Wertzuständigkeit)
Deċiżjonijiet fi kwistjonijiet kriminali rigward il-kawżi kollha, fejn ir-reat iġorr multa biss, multa u priġunerija ta’ mhux aktar minn sena jew priġunerija biss ta’ mhux aktar minn sena (eż. ħsara fuq il-persuna minħabba negliġenza, serq)
Qrati Reġjonali (it-tieni livell)
Qrati Reġjonali Superjuri (it-tielet livell)
Il-qrati Reġjonali Superjuri, magħrufa anki bħala ‘qrati tal-ġustizzja tas-sekond’ istanza’ (Gerichtshöfe zweiter Instanz), jagħmlu parti mit-tielet livell organizzattiv. Huma jinsabu fi Vjenna (li tkopri lil Vjenna, l-Awstrija ta’ Isfel u l-Burgenland), Graz (li tkopri lil Stirja u Carinthia), Linz (li tkopri l-Awstrija ta’ Fuq u Salzburgu) u Innsbruck (li tkopri t-Tirol u Vorarlberg).
Dawn il-qrati jiddeċiedu f’kawżi ċivili u kriminali, bħala qrati tal-appell (fit-tieni istanza).
Il-Qroti Suprema (ir-raba’ livell)
Il-Qorti Suprema fi Vjenna hija l-qorti tal-appell finali fil-każijiet ċivili u kummerċjali. Flimkien mal-Qorti Kostituzzjonali (Verfassungsgericht) u mal-Qorti Amministrattiva (Verwaltungsgericht), hija waħda mill- “ogħla qrati” fil-pajjiż (Höchstgerichte). Dan ifisser li l-ebda rimedju (domestiku) ieħor ma hu possibbli kontra d-deċiżjonijiet tagħha.
Il-ġurisprudenza tal-Qorti Suprema għandha rwol essenzjali sabiex il-liġi tiġi applikata b’ mod uniformi madwar it-Territorju Federali.
Fil-proċedura ċivili ġenerali jiġu deċiżi dawk il-kwistjonijiet ta’ dritt privat, li ma jaqgħux taħt il-kompetenza tal-qorti kummerċjali jew tat-tribunal industrijali, jew li għalihom tgħodd il-proċedura mhux kontenzjuża.
C.1. trejn istantanju f’kawżi ċivili
F’każijiet li jkunu jeħtieġu kjarifika dwar kwistjonijiet legali li jkunu ta’ importanza bażika, jista’ jerġa’ jsir appell quddiem il-Qorti Suprema.
Fl-ewwel istanza, fil-maġġoranza tal-każijiet, jiddeċiedi imħallef wieħed (u fi kwistjonijiet ta’’l fuq minn EUR 100,000, fuq talba ta’ waħda mill-partijiet, jiddeċiedi Bord magħmul minn tliet imħallfin). Fit-tieni istanza jiddeċiedi Bord magħmul minn tliet imħallfin, fil-Qorti Suprema Bord ikun magħmul minn ħames imħallfin. Meta l-kwistjoni legali tkun ta’ importanza fundamentali (bħal pereżempju, it-tibdil ta’ prattika stabbilita fil-liġi), fil-Qorti Suprema jiġi ffurmat l-hekk imsejjaħ Bord imsaħħaħ magħmul minn ħdax-il Imħallef.
C.2. Appell istantanju f’każijiet kriminali
Is-sentenza f’kawżi kriminali jistgħu jiġu appellati darba biss.
Jekk il-qorti tal-prim’ istanza tkun qroti distrettwali, l-appell jista’:
minħabba raġunijiet ta’ nullità
L-appell jinstema’ minn bord magħmul minn tliet imħallfin tal-qorti reġjonali.
Jekk id-deċiżjoni fil-kawża tingħata fil-prim’ istanza minn imħallef wieħed tal-qorti reġjonali (dan iseħħ f’kawżi tal-qorti reġjonali fejn l-imputat ikun akkużat b’reat li għalih ikun hemm piena massima ta’ 5 snin priġunerija, bħal pereżempju, min jixhed il-falz), l-appell jista’:
F’dan il-każ l-appell jinstema’ minn bord magħmul minn tliet imħallfin tal-qorti reġjonali superjuri.
Fil-każ li qorti reġjonali tkun aġixxiet fl-ewwel istanza bħala qorti lokali kriminali (Schöffengericht) jew permezz ta’ ġuri (Geschworenengericht), il-Qorti Suprema tissejjaħ biex tiġi annullata s-sentenza. Jekk min-naħa l-oħra jiġu ppreżentati appelli kontra s-severità tas-sentenza, jiddeċiedi l-Bord tal-imħallfin.
Fi proċeduri ċivili ġenerali s-sentenzi tal-ewwel istanza jistgħu jiġu kkontestati bil-mezz legali tal-appell. Appell jista’ jsir fil-każijiet kollha fuq il-bażi ta’ nullità jew ta’ sentenza legalment inġusta, f’każijiet dwar kwistjonijiet speċifiċi jew fi kwalunkwe każ fejn l-ammont fil-kwistjoni huwa’ l fuq minn EUR 2,700 kif ukoll minħabba nuqqasijiet fil-proċedura jew fatti li ġew stabbiliti b’mod żbaljat.
Sentenzi fit-tieni istanza jistgħu jiġu kkontestati permezz ta’ appell dwar punti legali. Dan it-tip ta’ appell quddiem il-Qorti Suprema madankollu huwa suġġett għal ċerti limitazzjonijiet li jiddependu mis-suġġett fil-kwistjoni. Bħala prinċipju, il-Qorti Suprema tiddeċiedi biss dwar kwistjonijiet legali ta’ ċerta importanza; il-preżenza ta’ tali kwistjonijiet hija għalhekk rekwiżit, biex il-Qorti Suprema taċċetta r-rikors. Minkejja dan, f’ċerti każijiet, sentenzi mogħtija fit-tieni istanza li jirrigwardaw ammont inqas minn EUR 5,000 xorta waħda ma jistgħux jiġu kkontestati jew, it-talba għal reviżjoni quddiem il-Qorti Suprema irid jiġi awtorizzat mill-qorti tat-tieni istanza (direttament jew permezz ta’ applikazzjoni ġdida) meta l-ammont fil-kwistjoni ma jaqbiżx EUR 30,000.
E. Bażijiet ta’ data ġuridika
Is-sit web tal-Ministeru tal-Ġustizzja Awstrijak ( http://www.justiz.gv.at/) tinforma b’mod ġenerali dwar is-sistema ġudizzjarja Awstrijaka.
Ġurisdizzjoni tal-qrati — L-Awstrija